1 வானங்கள் இறைவனின் மாட்சிமையை வெளிப்படுத்துகின்றன;  வான்வெளி அவர்தம் கைகளின் வேலைப்பாட்டை விவரிக்கின்றது. 2 ஒவ்வொரு பகலும் அடுத்த பகலுக்கு அச்செய்தியை அறிவிக்கின்றது;  ஒவ்வோர் இரவும் அடுத்த இரவுக்கு அதைப்பற்றிய அறிவை வழங்குகின்றது. 3 அவற்றுக்குச் சொல்லுமில்லை, பேச்சுமில்லை;  அவற்றின் குரல் செவியில் படுவதுமில்லை. 4 ஆயினும், அவற்றின் அறிக்கை உலகெங்கும் சென்றடைகின்றது;  அவை கூறும் செய்தி உலகின் கடையெல்லைவரை எட்டுகின்றது. 